MT
16.1.2023
Il-Ġurnal Uffiċjali tal-Unjoni Ewropea
C 15/17
Parti fil-proċedura kriminali prinċipali Spetsializirana prokuratura
Dispożittiv 1) L-Artikolu 15(1) tad-Direttiva 2002/58/KE tal-Parlament Ewropew u tal-Kunsill tat-12 ta’ Lulju 2002 dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (Direttiva dwar il-privatezza u l-komunikazzjoni elettronika), kif emendata mid-Direttiva 2009/136/KE tal-Parlament Ewropew u tal-Kunsill tal-25 ta’ Novembru 2009, moqri fid-dawl tal-Artikoli 7, 8 u 11 kif ukoll tal-Artikolu 52(1) tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li jipprekludi: — leġiżlazzjoni nazzjonali li tipprovdi, bħala miżura ta’ prekawzjoni, għall-finijiet tal-ġlieda kontra l-kriminalità serja u tal-prevenzjoni ta’ theddid gravi kontra s-sigurtà pubblika, żamma ġġeneralizzata u indifferenzjata ta’ data relatata mat-traffiku u ta’ data ta’ lokalizzazzjoni, anki jekk l-imsemmija leġiżlazzjoni tillimita tali żamma ġġeneralizzata u indifferenzjata għal perijodu ta’ sitt xhur u tipprevedi ċertu numru ta’ garanziji fil-qasam tal-konservazzjoni u ta’ aċċess għad-data inkwistjoni; — leġiżlazzjoni nazzjonali li ma tipprovdix, b’mod ċar u preċiż, li l-aċċess għad-data miżmuma hija limitata għal dak li huwa strettament neċessarju sabiex jintlaħaq l-għan imfittex minn din iż-żamma.
1) L-Artikolu 15(1) tad-Direttiva 2002/58, kif emendata mid-Direttiva 2009/136, moqri fid-dawl tal-Artikoli 7, 8 u 11 kif ukoll tal-Artikolu 52(1) tal-Karta, kif ukoll l-Artikoli 13 u 54 tad-Direttiva (UE) 2016/680 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta’ reati kriminali jew l-eżekuzzjoni ta’ pieni kriminali, u dwar il-moviment liberu ta’ tali data, u li tħassar id-Deċiżjoni Qafas tal-Kunsill 2008/977/ĠAI, għandhom jiġi interpretat fis-sens li: jipprekludu leġiżlazzjoni nazzjonali li tipprovdi l-aċċess, mill-awtoritajiet nazzjonali kompetenti fil-qasam tal-investi­ gazzjonijiet kriminali, għal data marbuta mat-traffiku u għal data ta’ lokalizzazzjoni, miżmuma b’mod legali, mingħajr ma tiggarantixxi li l-persuni li d-data tagħhom kienet is-suġġett ta’ aċċess minn dawn l-awtoritajiet nazzjonali jkunu informati b’dan sa fejn dan huwa previst mid-dritt tal-Unjoni, u mingħajr ma huma jkollhom rimedju ġudizzjarju kontra aċċess illegali għal din id-data.
(1)
ĠU C 338, 23.08.2021.
Sentenza tal-Qorti tal-Ġustizzja (L-Għaxar Awla) tas-17 ta’ Novembru 2022 (talba għal deċiżjoni preliminari tal-Curtea de Apel Piteşti – ir-Rumanija) – SC Avicarvil Farms SRL vs Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea (Kawża C-443/21) (1) (Rinviju għal deċiżjoni preliminari – Politika agrikola komuni (PAK) – Fond Agrikolu Ewropew għall-Iżvilupp Rurali (FAEŻR) – Regolament (KE) Nru 1698/2005 – Artikolu 40 – Programm nazzjonali ta’ żvilupp rurali 2007-2013 – Pagamenti li jippromwovu l-benesseri tal-annimali – Żbalji ta’ kalkolu – Tnaqqis fil-pagamenti mill-awtoritajiet nazzjonali – Prinċipju ta’ protezzjoni tal-aspettattivi leġittimi – Prinċipju ta’ ċertezza legali) (2023/C 15/17) Lingwa tal-kawża: ir-Rumen Qorti tar-rinviju Curtea de Apel Piteşti